 Zekaraya 10  Rịọnụ Jehova ka o mee ka mmiri zoo noge ụla mmiri, rịọnụ Jehova bụ onye na-eme ka mmiri ruo nígwé ojii, onye na-eme ka mmiri zooro ndị mmadụ, zooro ahịhịa ndụ ọ bụla dị nubi.Nihi na terafim ekwuwo okwu anwansi; ndị na-agba afa ahụwo ọhụụ ụgha, ọ bụ nrọ na-abaghị uru ka ha na-akọ, ọ bụkwa nefu ka ha na-agbalị inye nkasi obi. Ọ bụ ya mere ha ga-eji nukọrọ pụọ dị ka ìgwè atụrụ; ha ga-enwe mmekpa ahụ, nihi na e nweghị onye ọzụzụ atụrụ.M na-eweso ndị ọzụzụ atụrụ iwe dị ọkụ, m ga-emekwa ka ndị ndú na-akpọ ekwo nkụ dị ka ewu zaa ajụjụ; nihi na Jehova nke ụsụụ ndị agha echewo ihu ya nebe ìgwè atụrụ ya, bụ ụlọ Juda, nọ, o mewokwa ka ha dị ka ịnyịnya ya nke dị ebube nagha.Onyeisi ga-esi nime ya pụta, onye ọchịchị a ga na-adabere na ya ga-esi nime ya pụta, ụta agha ga-esi nime ya pụta; onye ọ bụla bụ onyeisi ọrụ ga-esi nime ya pụta, ha niile.Ha ga-adịkwa ka ndị dike bụ ndị na-azọ ụkwụ napịtị dị nokporo ámá ka ha na-alụ agha. Ha ga-alụ agha, nihi na Jehova nọnyeere ha; ihere ga-emekwa ndị na-agba ịnyịnya.M ga-eme ka ụlọ Juda dị elu, m ga-azọpụtakwa ụlọ Josef. M ga-enye ha ebe obibi, nihi na m ga-emere ha ebere; ha ga-adị ka ndị m na-ajụghị ajụ; nihi na abụ m Jehova bụ Chineke ha, m ga-anụkwa olu ha.Ndị Ifrem ga-adị nnọọ ka dike, obi ha ga-aṅụrị ọṅụ dị ka ọ bụ nihi mmanya. Ụmụ ha ga-ahụ ya wee ṅụrịa ọṅụ; obi ha ga-aṅụrị ọṅụ nime Jehova.M ga-afụrụ ha mkpọrọhịhị wee chịkọta ha; nihi na m ga-agbapụta ha, ha ga-adị ọtụtụ, dị ka ndị dị ọtụtụ noge gara aga.M ga-aghasasị ha dị ka mkpụrụ netiti ndị dị iche iche, ha ga-anọkwa nebe ndị dị anya cheta m; a ga-atụte ha na ụmụ ha, ha ewee lọta.M ga-esi nala Ijipt kpọlata ha; m ga-esikwa nAsiria kpọkọta ha; m ga-akpọta ha nala Gilied nakwa na Lebanọn, ọ gaghịkwa aba ha.M ga-agafere noké osimiri wee kpatara mmiri ya nsogbu; m ga-etida ebili mmiri nke oké osimiri, ogbu mmiri niile nke Naịl ga-ata. M ga-eweda ihe Asiria ji anya isi ala, mkpanaka Ijipt agaghị adịkwa.Mụ onwe m bụ Jehova ga-eme ka ha dị elu, ha ga-ejegharịkwa naha m, ka Jehova kwuru. 